alexandrainst/scandi-wiki huggingface dataset:
Frank Drake

Frank Donald Drake (født 28. mai 1930 i Chicago, død 2. september 2022 i Aptos i California) var en amerikansk astronom kjent for utarbeidelsen av Drakes ligning, Arecibomeldingen og SETI.

SETI 

SETI (Search for extraterrestrial intelligence) er et vitenskapelig program for leting etter utenomjordisk intelligent liv. Det finnes flere pågående prosjekter, blant annet Project Phoenix og SETI@home som privatpersoner kan hjelpe til med gjennom å bruke sine skjermsparere til å analysere data fra radioteleskopet Arecibo. SETI ble grunnlagt i 1980 av blant annet Frank Drake og Bruce Murray.

Drakes ligning 

Drakes ligning er en hypotetisk ligning som ble utledet av Frank Drake på 1960-tallet.

 R* = hvor mange nye stjerner som årlig ble født i Melkeveien
 fp = hvor stor andel av dem som har planetsystem
 ne = hvor mange planeter av samme type som jorden det finnes i snitt i et planetsystem
 fl = andelen av planeter av samme type som jorden der det fødes liv 
 fi = andelen av planeter der livet utgivkler seg og blir intelligent 
 fc = andelen av planeter der det intelligente livet oppnår et høyt teknologisk nivå 
 L = den teknologiske sivilisasjonens gjennomsnittlige livslengde i år
 N = antallet utviklede sivilisasjoner i Melkeveien til enhver tid

Arecibomeldingen 
Arecibomeldingen var en melding som ble sendt ut i rommet via frekvensmodulerte radiobølger ved en seremoni for å feire ombyggingen av Arecibo-teleskopet den 16. november 1974. Målet var den kuleformede stjernehopen M13 som ligger ca.  lysår unna. Budskapet bestod av  binære tall, ca. 210 bytes som ble overført med en frekvens på  MHz og modulert av den skiftende frekvensen 10 Hz, med en effekt på  kW. Den totale sendingen varte i mindre enn tre minutter.

Referanser

Kilder 
 Esko Valtaoja, Åbo universitet, webb. Publicerad i F&F 4/02 sid 31.
 https://web.archive.org/web/20080802005337/http://www.news.cornell.edu/releases/Nov99/Arecibo.message.ws.html

Artikler i astronomiprosjektet
Astronomer fra USA
Professorer fra USA
Radioastronomi
Personer fra Chicago
Alumni fra Cornell University
Alumni fra Harvard University
Bernhard II av Sachsen-Meiningen

Bernhard II av Sachsen-Meiningen, Bernhard Erich Freund (født 17. desember 1800 i Meiningen, død 3. desember 1882 samme sted) var hertug av Sachsen-Meiningen.

Liv og virke

Bakgrunn
Bernard var sønn og yngste barn av Georg I av Sachsen-Meiningen og hans hustru Luise Eleonore av Hohenlohe-Langenburg. Hans to søster var Adelheid (1792–1849) som senere ble dronning av Storbritannia, og Ida (1794–1852) som ble hertuginne av Sachsen-Weimar-Eisenach. Han overlevde dem begge med mer enn tretti år.

Monark 
Han ble monark i 1803, men moren regjerte frem til han ble myndig i 1821. Han giftet seg i 1825 med Marie Frederica av Hessen-Kassel (1804–1888), datter av Vilhelm II av Hessen-Kassel og Augusta av Preussen.

Under reiser til Storbritannia, der hans søster Adelheid var blitt dronning i 1830, ble han influert av det britiske systematiske system, og foretok en rekke grunnleggende statlige og økonomiske beslutninger ut fra disse impulser i Sachsen-Meiningen. I 1830 ble Bernhard også opptatt i Hosebåndordenen.

De bedrede økonomiske forhold tillot byen Meiningen å utvides mot nord, og bygging av Hoffteateret og av Schloss Landsberg.

Under marsrevolusjonen i 1848 avskar Bernhard II store protester ved å innvilge de folkelige krav. Han antok beredvillig riksforfatningen og sluttet seg senere til Preussens unionspolitikk. Preussens planer mislyktes i 1 850 men hans sympatier for de tyske enhetsbestrebelser levde videre. Han ble av den prøyssiske konge i 1850 selv gjort til ridder av den svarte ørn og senere i 1850 til generalløytnant a la suite i den prøyssiske hær. Den 31. mai 1859 ble han utnevnt til general i det prøyssiske infanteriet.

Senere ble han imidlertid tilhenger av det stortyske parti, protesterte mot den militærkonvensjon som Sachsen-Coburg og Gotha hadde inngått, og stod i 1866 sammen med fyrst Reuß zu Greiz som de eneste thüringiske regenter på den anti-prøyssiske side. Selv ved fredsforhandlingene etterpå var han så negativt innstilt til det nordtyske forbund at prøyssiske styrker marsjerte inn i Meiningen den 20. september 1866.

Abdikasjon
Bernhard II abdiserte til fordel for sønnen Georg II (1826–1914) den 20. september 1866 og levde deretter et stille liv som privatmann i Meiningen.

Referanser 

Tyske forbundsfyrster
Huset Wettin
Personer fra Meiningen
Aarne Valkama

Aarne Valkama er navnet til flere personer:

Aarne Valkama (1889–1974), finsk skytter
Aarne Valkama (1909–1969), finsk kombinertløper
Charles Howell III

Charles Howell III (født 20. juni 1979) er en profesjonell golfspiller fra USA. Han spiller på PGA-touren, der han har to seire.

Howell ble profesjonell i 2000. Før dette hadde han deltatt i en håndfull turneringer på PGA-touren og på Nationwide Tour som amatør, med en delt annenplass som beste plassering.

Hans høyeste plassering på verdensrankingen var en 15.-plass i 2007. Howell ble uttatt til lagturneringen Presidents Cup i  2003 og 2007.

Meritter

Seire på PGA-touren 
 2007 Nissan Open
 2002 Michelob Championship at Kingsmill

Eksterne lenker 
 
 

Golfspillere fra USA
Personer fra Augusta i Georgia
Personer fra Orlando
Fødsler i 1979
Rikke Lylloff

Rikke Lylloff Madsen  (født 28. september 1978) er en dansk skuespillerinne. Hun er mest kjent for rollen sin som «Ennen» i den norske tv-serien Buzz Aldrin, hvor ble det av deg i alt mylderet? som ble sendt på NRK høsten 2011.

Lylloff er utdannet ved skuespillerskolen ved Odense Teater i 2004.

Filmografi 
 Dancer in the Dark (2000)
 Kollegiet (2007)
 Gaven (2008)
 Over gaden under vandet (2009)
 Sandheden om mænd (2010)
 Borgen (2011)

Referanser

Kilder 
 Rikke Lylloff på IMDb

Eksterne lenker 
 

Danske skuespillere
New Zealand Mounted Rifles Brigade

New Zealand Mounted Rifles Brigade var en newzealandsk brigade som vanligvis besto av fire avdelinger med dragoner. Brigaden kjempet under første- og andre verdenskrig. Den var opprinnelig en reservestyrke og var ryggraden til New Zealand Army etter boerkrigen. Under første verdenskrig var den del av Australian and New Zealand Army Corps (ANZAC) under kampene ved Gallipoli. Brigaden tok der etter del i kampene i Sinai og Palestina som del av ANZAC Mounted Division. Etter første verdenskrig ble avdelingen redusert i størrelse og i 1944 ble den oppløst og underavdelingene absorbert av andre regimenter.

Første verdenskrig
Under første verdenskrig besto brigaden av:

Canterbury Mounted Rifle Regiment   
Auckland Mounted Rifle Regiment   
Wellington Mounted Rifle Regiment
Otago Mounted Rifle Regiment

Eksterne lenker
 New Zealand Mounted Rifles Association

New Zealands militærhistorie
Militære enheter under første verdenskrig
Stor dvergmarihøne

Stor dvergmarihøne (Scymnus nigrinus) er en av marihønene (Coccinellidae), en av de mange polyphage billene.

Utseende 
Stor dvergmarihøne er en liten marihøne, mellom 2 og 2,8 millimeter lang. Oversiden er dekt med små lys hår. Dekkvingene er mørke, nær svarte uten flekker. Beina er mørke.

Referanser

Eksterne lenker 
 
 Marihøner i Norge (Pdf-fil) fra Bioforsk
 Norsk entomologisk forening – for deg som vil lære mer om insekter.

Marihøner
Toflekket dvergmarihøne

Toflekket dvergmarihøne (Scymnus frontalis) er en av marihønene (Coccinellidae), en av de mange polyphage billene.

Utseende 
Toflekket dvergmarihøne er en liten marihøne, mellom 2 og 3 millimeter lang. Oversiden er dekt med små lys hår. Dekkvingene er mørke, nær svarte med fire ganske store brunorange flekker. De to bakerste kan være nær fraværende. Beina er rødlig brune.

Referanser

Eksterne lenker 
 
 Marihøner i Norge (Pdf-fil) fra Bioforsk
 Norsk entomologisk forening – for deg som vil lære mer om insekter.

Marihøner
Tofarget dvergmarihøne

Tofarget dvergmarihøne (Scymnus suturalis) er en av marihønene (Coccinellidae), en av de mange polyphage billene.

Utseende 
Tofarget dvergmarihøne er en liten marihøne, mellom 1,5 og 2,2 millimeter lang. Oversiden er dekt med små lys hår. Dekkvingene er brunlige, men mørkere lengst framme og litt bakover langs sømmen (midtlinjen), de er uten flekker. Brystskjoldet er mørkt, men noe lysere i framkanten.

Referanser

Eksterne lenker 
 
 Marihøner i Norge (Pdf-fil) fra Bioforsk
 Norsk entomologisk forening – for deg som vil lære mer om insekter.

Marihøner
Biller formelt beskrevet i 1795
Eikedvergmarihøne

Eikedvergmarihøne (Scymnus auritus) er en av marihønene (Coccinellidae), en av de mange polyphage billene.

Utseende 
Eikedvergmarihøne er en liten marihøne, mellom 2 og 2,5 millimeter lang. Oversiden er dekt med små lys hår. Dekkvingene er mørke uten flekker. Brystskjoldet er mørkt, men hos hannen er det lysere brunlig i framkanten. Hodet er brunlig.

Referanser

Eksterne lenker 
 
 Marihøner i Norge (Pdf-fil) fra Bioforsk
 Norsk entomologisk forening – for deg som vil lære mer om insekter.

Marihøner
Biller formelt beskrevet i 1795
Taigadvergmarihøne

Taigadvergmarihøne (Scymnus fennicus) er en av marihønene (Coccinellidae), en av de mange polyphage billene.

Utseende 
Taigadvergmarihøne er en liten marihøne, omtrent 2-3 millimeter lang. Oversiden er dekt med små lys hår.

Referanser

Eksterne lenker 
 
 Marihøner i Norge (Pdf-fil) fra Bioforsk
 Norsk entomologisk forening – for deg som vil lære mer om insekter.

Marihøner
Triage

Triage (fransk for sortering) er en prosess for å bestemme prioritering i behandling av pasienter basert på hvor alvorlig deres medisinske tilstand er. Uttrykket er i første rekke brukt om krigs- og katastrofesituasjoner der antall skadde eller syke er større enn kapasiteten i behandlingsapparetet. Dette skal gjøre pasientbehandlingen mer effektiv for å berge flest mulig pasienter med de mindlene man har. Triage kan for eksempel brukes for pasienter som ankommer et akuttmottak, eller i situasjoner der medisinsk utstyr eller intensivplasser er mindre enn antall pasienter som har behov for det.

Utvikling
Det franske ordet «triage» har flere, nært beslektede meninger, og kan bety a separere, sortere, flytte eller velge.

Moderne systematisk triage ble først formalisert som metode av den franske kirurgen Dominique Jean Larrey under napoleonskrigene. Larrey utviklet et system for vurdering av skader, og behandlet soldater etter hvor alvorlige han mente skadene var og hvor fort han mente de trengte behandling, uanvhengig av den skaddes rang eller nasjonalitet. Ideen om en slags grovsortering av skadde i krig eller masseulykker er imidlertid eldre, de eldste sporene finnes helt tilbake til et eegyptisk dokument fra 1600-tallet f.Kr. Triage ble videreutviklet under de blodige slagene i første verdenskrig, der skadene fra moderne våpen fort førte til at skadde hopet seg opp ved feltlasarettene. Sanitetssoldater og bårebærere som brakte de skadde fra frontlinjen og sykepleierne ved sanitetsstasjonene hadde ansvaret for å dele de skadde inn i tre kategorier:

 De som sannsynligvis vil overleve, uavhengig av hvilken behandling de får.
 De som sannsynligvis vil dø, uavhengig av hvilken behandling de får.
 De tilfeller hvor umiddelbar behandling kan utgjøre en positiv forskjell med henblikk på overlevelse.

Moderne bruk av triage
Moderne triage, særlig i fredstid, opperer med flere kategorier. Et vanlig brukt system har fem kategorier med fargekoder.

 Rød: Kritisk skade, pasienten vil dø uten øyeblikkelig hjelp.
 Gul: Alvorlig skade, trenger øyeblikkelig hjelp.
 Grønn: Mindre alvorlig skade, pasienten kan vente.
 Svart: Død eller døende, palliativ behandling kan gis.
 Hvit: Små eller ingen skader/sykdom, ingen behandling nødvendig

Behandlingsrekkefølgen kan variere avhengig av omstendighetene. Der pasienter skal transporteres bort fra skadestedet vil for eksempel noen ganger pasienter i gul kategori bli priorietert over dem i rød kategori, fordi de har større sannsynlighet for å overleve fram til behandlingsstedet.

Referanser

Eksterne lenker 
 

Medisin
Militær terminologi
Franske ord og uttrykk
Flat dvergmarihøne

Flat dvergmarihøne (Nephus redtenbacheri) er en av marihønene (Coccinellidae), en av de mange polyphage billene.

Utseende 
Flat dvergmarihøne er en liten marihøne, mellom 1,3 og 1,8 millimeter lang. Oversiden er dekt med små lys hår. Brystskjoldet og dekkvingene er mørke, nær svarte, men med en  stor rødbrun flekk på hver av dekkvingene.

Referanser

Eksterne lenker 
 
 Marihøner i Norge (Pdf-fil) fra Bioforsk
 Norsk entomologisk forening – for deg som vil lære mer om insekter.

Marihøner
Småflekket dvergmarihøne

Småflekket dvergmarihøne (Nephus bisignatus) er en av marihønene (Coccinellidae), en av de mange polyphage billene.

Utseende 
Småflekket dvergmarihøne er en liten marihøne, bare noen millimeter lang. Oversiden er dekt med små lys hår.

Referanser

Eksterne lenker 
 
 Marihøner i Norge (Pdf-fil) fra Bioforsk
 Norsk entomologisk forening – for deg som vil lære mer om insekter.

Marihøner
Mike Lorenzo-Vera

Michael Lorenzo-Vera (født 28. januar 1985 i Bayonne i Pyrénées-Atlantiques i Frankrike) er en fransk profesjonell golfspiller. 

Lorenzo-Vera ble profesjonell i 2005, og i 2007 vant han Apulia San Domenico Grand Final på Challenge-touren, nivået under Europatouren. Gode plasseringer i 2008 førte til at han kom høyt nok på pengelisten til å kvalifisere for Europatouren i 2009. En delt annenplass i en turnering i Kina var ikke nok til å beholde spilleretten, og han var fra 2010 tilbake på Challenge-touren. 

Foruten den ene seieren på Challenge-touren har Lorenzo-Vera seks profesjonelle seire på lavere nivå, blant annet på satellittouren Alps Tour.

Eksterne lenker 
 Profil på europeantour.com
 
 

Franske golfspillere
Personer fra Bayonne
Maurmarihøne

Maurmarihøne (Coccinella magnifica) er en av marihønene (Coccinellidae), en av de mange polyphage billene.

Utseende 
Maurmarihøne er mellom 6 og 8 millimeter lang. Dekkvingene er røde, antall svarte flekker varierer mellom fem og elleve. Den ligner derfor på flere av de andre marihønene og kan forveksles med disse. Særlig femprikket marihøne og sjuprikket marihøne, men kanskje også tiprikket marihøne.

Levevis 
Maurmarihøne finnes på en lang rekke planter, i ulike naturtyper. Den finnes ofte nær maurtuer.

Referanser

Eksterne lenker 
 
 Marihøner i Norge (Pdf-fil) fra Bioforsk
 Norsk Entomologisk forening – for deg som vil lære mer om insekter.

Marihøner
Fjellmarihøne

Fjellmarihøne (Coccinella trifasciata) er en av marihønene (Coccinellidae), en av de mange polyphage billene.

Utseende 
Fjellmarihøne har røde dekkvingene med tre markante litt «tverrstilt» svarte flekker. Disse flekkene har hver en smal gul ring. Brystskjoldet er svart med noe hvitt i hvert framhjørne. Beina er mørke, nær svarte.

Referanser

Eksterne lenker 
 
 Marihøner i Norge (Pdf-fil) fra Bioforsk
 Norsk entomologisk forening – for deg som vil lære mer om insekter.

Marihøner
Neslemarihøne

Neslemarihøne (Ceratomegilla notata) er en av marihønene (Coccinellidae), en av de mange polyphage billene.

Utseende 
Neslemarihøne er mellom 4,5 og 5,5 millimeter lang. Dekkvingene er orangerøde med svarte flekker. Brystskjoldet er svart med noe hvitt i framkanten og på sidene. Den er ganske lik Sandmarihøne og torvmarihøne Hippodamia septemmaculata, og kan forveksles med disse. De kan skilles blant annet på fargene og mønsteret på brystskjoldet.

Levevis 
Neslemarihøne finnes på ulike planter, ofte i urterike gressenger.

Referanser

Eksterne lenker 
 
 Marihøner i Norge (Pdf-fil) fra Bioforsk
 Norsk entomologisk forening – for deg som vil lære mer om insekter.

Marihøner
Torvmarihøne

Torvmarihøne (Hippodamia septemmaculata) er en av marihønene (Coccinellidae), en av de mange polyphage billene.

Utseende 
Torvmarihøne er mellom 4,5 og 7 millimeter lang. Dekkvingene er orange til brunlig røde, med fem til sju svarte flekker. Brystskjoldet er svart med noe hvitt i framkanten og på sidene. Den er ganske lik sandmarihøne og neslemarihøne Ceratomegilla notata, og kan forveksles med disse. De kan skilles blant annet på fargene og mønsteret på brystskjoldet.

Referanser

Eksterne lenker 
 
 Marihøner i Norge (Pdf-fil) fra Bioforsk
 Norsk entomologisk forening – for deg som vil lære mer om insekter.

Marihøner
Biller formelt beskrevet i 1775
Tundramarihøne

Tundramarihøne (Hippodamia arctica) er en av marihønene (Coccinellidae), en av de mange polyphage billene.

Utseende 
Tundramarihøne er omtrent 5-6 millimeter lang.

Referanser

Eksterne lenker 
 
 Marihøner i Norge (Pdf-fil) fra Bioforsk
 Norsk entomologisk forening – for deg som vil lære mer om insekter.

Marihøner
Gazprom-RusVelo

Gazprom-RusVelo er et russisk profesjonelt sykkellag med base i Italia. 

I mars 2022 trakk UCI lagets lisens i forbindelse med Russlands invasjon av Ukraina 2022. Sykkelprodusenten Look og hjul-leverandøren Corima annonserte begge at de trakk seg som sponsorer for laget. Senere samme måned stoppet laget all aktivitet.

2022

Ryttere

Seire

Referanser

Eksterne lenker 
 

Sykkellag
Prokontinentallag
Landeveissykling
Idrettslag etablert i 2012
Makuria

Kongedømmet Makuria (gammelnubisk: Ⲙⲁⲕⲟⲩⲣⲓⲁ; Makouria; arabisk: ; al-Muqarrah) var et kongedømme i det som i dag er det nordlige Sudan og det sørlige Egypt. Det var et av flere nubiske kongedømmer som oppsto etter Kongeriket Aksum ble oppløst, som det hadde vært del av fra 4 f.Kr. til 950 AD. Makuria besto opprinnelig av området langs Nilen fra den tredje katarakt til et sted mellom den femte og sjette. Det kontrollerte også handelsrutene, minene og oasene lengre øst og vest. Hovedstaden var Dongola (nublisk Tungul, arabisk Dunqulah al-ʿAjūz‎), og navnet på hovedstaden brukes av og til for hele kongedømmet. 

På slutten av det sjette århundre hadde kongedømmet konvertert til kristendommen, men i det sjuende århundre ble Egypt erobret av islamske hærer, og Nubia og Etiopia lengre sør ble avskåret fra resten av kristenheten. I 651 invaderte en arabisk armé riket, men den ble slått tilbake, og en avtale kjent som baqt ble undertegnet, og den relative freden med de islamske rikene i nord kom til å vare fram til det trettende århundre. Makuria ble ekspandert og annekterte sitt nordlige naborike Nobatia, enten under den arabiske invasjonen eller i kong Merkurios av Makurias regjeringstid. I perioden fra omtrent 750 til 1150 var kongedømmet stabilt og velstående i det som har blitt kalt dets gullalder. Økt aggresjon fra Mamelukksultanatet i Egypt førte til indre stridigheter som inkluderte den arabiske Banu Kanz og som førte til statens kollaps i det fjortende århundre.

Herskere over Makuria

Datoene er i de fleste tilfeller usikre

Tidligere land i Afrika
Sudans historie
Stater og territorier etablert på 300-tallet
Stater og territorier opphørt i 1312
Opphør i 1317
Lucy Webb Hayes

Lucy Webb Hayes (født 28. august 1831 i Chillicothe, Ohio, død 25. juni 1889) var en førstedame i USA og gift med president Rutherford B. Hayes. Historikere døpte henne til "Lemonade Lucy" på grunn av hennes støtte til avholdsbevegelsen. Men i motsetning til hva de fleste tror var det hennes ektemann som forbød alkohol fra Det hvite hus, og Hayes hadde lite med dette å gjøre.

Hayes nedstammet fra 7 veteraner fra den amerikanske revolusjonen. Hennes far døde da hun var et lite barn. Hun møtte sin fremtidige ektemann, Rutherford B. Hayes, i Ohio i 1847. Senere samme år begynte hun ved det som i dag heter Ohio Wesleyan University. Hayes var den første førstedamen i USA som hadde høyere utdannelse. Hun giftet seg med Rutherford Hayes da hun var 21 år gammel, den 30. desember 1852. Mens hennes mann var guvernør i Ohio, var Hayes med på å grunnlegge Home for Soldiers 'Orphans. Hun døde av et slag den 25. juni 1889. Etter hennes død ble flagg over hele USA senket til halv stang til ære for den "mest forgudede kvinne i Amerika".

Referanser

Eksterne lenker 
 Lucy Ware Webb Hayes – Offisiell biografi ved Det hvite hus
 Lucy Hayes’ Civil War Letters , krigsbrev
 Lucy Hayes at Findagrave, gravplass

USAs førstedamer
Fødsler i 1831
Dødsfall i 1889
Aklilu Lemma

Aklilu Lemma (død 1997) var en lege fra Etiopia som ble tildelt utmerkelsen Right Livelihood Award i 1989 sammen med Legesse Wolde-Yohannes. De fikk prisen for sitt arbeid og sine oppdagelser om hvordan  parasitt-sykdommen bilharzia, som vanligvis oppstår i tropiske og subtropiske strøk, kan forebygges.

Referanser 

Etiopiske leger
Personer etter føde- eller oppvekststed i Etiopia
Igor Gouzenko

Igor Gouzenko (russisk: Игорь Сергеевич Гузенко; ukrainsk: Ігор Сергійович Гузенко; født 13. januar 1919 i Rogatsjovo ved Moskva i Sovjetunionen, død 28. juni 1982 i Mississauga i Canada) arbeidet ved den sovjetiske ambassaden i Ottawa i Canada. Han hoppet av fra Sovjetunionen den 5. september 1945 og tok med seg over 100 dokumenter som omfattet hvordan  Sovjet bedrev spionasje i Vesten.

Liv og virke

Bakgrunn
Gouzenko ble født av ukrainske foreldre i landsbyen Rogatsjovo nær Dmitrov i guvernementet Moskva, 100 kilometer nordvest for Moskva. Ved utbruddet av andre verdenskrig ble han med i militæret og ble opplært til chifferoperatør. 

I 1943 ble han stasjonert til den sovjetiske ambassade i Ottawa, der han behandlet både inngående og utgående trafikk for GRU. Stillingen gav ham innblikk i sovjetisk spionasjevirksomhet i Vesten, blant annet plasseringen av «sovende agenter» som kunne aktiviseres senere.

Avhopper
I 1945 fikk Gouzenko høre at han skulle sendes tilbake til Sovjetunionen sammen med familien sin. Han var misfornøyd med livet og politikken i hjemlandet, og ville heller bosette seg i Vesten. Han gikk først til Royal Canadian Mounted Police (RCMP), men de nektet å tro på historien hans. Han gikk deretter til avisen Ottawa Journal, men redaktøren var ikke interessert, og foreslo at han gikk til det canadiske justisdepartementet, men der var det ingen da han kom. 

Livredd for at sovjetiske myndigheter hadde oppdaget at han var dobbeltagent gjemte Gouzenko sin familie hos en nabo. Gjennom nøkkelhullet så han flere sovjetiske agenter som brøt seg inn i leiligheten hans. De begynte å lete gjennom hans eiendeler, men forlot stedet da de ble konfrontert av politiet. Gouzenko bodde deretter i skjul og under beskyttelse fra RCMP. 

De ble presset til å få til en diplomatisk løsning for å unngå å opprøre Sovjetunionen, som fremdeles var en alliert fra krigstiden og angivelig en politisk venn av Canada. Gouzenko og hans familie ble gitt en annen identitet av den kanadiske regjeringen av frykt for represalier fra Sovjetunionen. 

Gouzenko levde resten av livet under navnet George Brown og de slo seg ned i en forstad i Toronto. Han hadde åtte barn og forfattet to bøker. 

Gouzenko døde av et hjerteinfarkt i Mississauga. Hans grav ble i utgangspunktet ikke merket med noe navn. Hans kone døde i september 2001 og ble gravlagt ved siden av ektemannen. Det var først i 2002 at familien fikk satt opp en gravstein.

Referanser

Litteratur 
 The Defection of Igor Gouzenko - The Report of The Royal Commission etc.; 3 Bind, Aegean Park Press, Laguna Hills Kalifornien, November 1984, ISBN 0-89412-066-2; ISBN 0-89412-067-0; ISBN 0-89412-068-9
Janusz Piekalkiewicz  Weltgeschichte der Spionage, Weltbild Verlag 1993, S.424

Spioner under den kalde krigen
Sovjetiske spioner
Personer fra Dmitrov rajon i Moskva oblast
Avhoppere under den kalde krigen